Poi nel 1993 i ga arresta Maniero, e cheo li el xe deventa un pentiò, el so clan jera riva a contar pi de 500 affiliati, e massa de jori i xe anda driti in cheba. Ma un toco di ei che no xe sta copà o arrestà, i ga forma a Nova Mafia Del Brenta, che ga prova a copare de novo el Maniero, e che opera ancora intel teritorio nostrano.

Independensa Vèneta (en tałian Indipendenza Veneta, IV) el xe un movimento poidego vèneto, nà 'ntel 2012 con el scopo de far un referendum par l'independensa del Veneto. Ga consijeri comunai ma no rejonai.

A Auschwitz gerà stà deportà 1.500.000 de Ebrei, çirca 150.000 połachi non Ebrei, 23.000 sìngarni, 15.000 prigionieri de guera sovietici e altre 25.000 persone de varie nasionałità. De queste, ghe ne xe morte quasi 1.100.000, de cui 960.000 i gera Ebrei.

I tre tochi a destra de ła dona i xè anca ciamai ""tore de dona"", ""cavało de dona"" e ""alfière de dona"". Ło steso vałe pà i tre tochi a destra del re, ""tore de re"" evc.

Bastansa presto ła xé deventada inportantìsima per ła łavorasion artìstega del véro, grasie ad un decreto de ła Serenìsima Repùblica del 1295 che ghe dava el strasferimento de łe fornaxe da Venesia: più de na volta, infati, łore łe gaveva cauxà grandi incendi, gravai dal fato che eora i edifisi a Venesia i gera soratutto in legno.

Salvador Felipe Jacinto Dalí i Domènech (conossuo come Salvador Dalí), primo marchexe de Púbol, nasesto a Figueres (Alto Empordà, Catałogna ) inte 'l 11 de majo del 1904 e morto senpre a Figueres el 23 de xenaro del 1989, el xe sta un pitor, scultor, dixegnador, scritor e diretor sinematogràfego catałan. El se ga comunque dedicà pi de tuto a ła pitura co el so stiłe tìpego del sureałixmo, anca se ga fato laori che i se połe anca ricondure a el Dadaixmo o a el Cubixmo.

Inte la civiltà rural le canpane le à senper abù al conpito de sonar a 'l ruar de bruti tenporai o de la tenpesta, 'te la speranža de deslontanarli e quindi de salvar i racolt; 'te le oražion scrite sora le canpane se cata da spess ste formule: ""a fulgure et tempestate libera nos Domine"" opur ""recedat spiritus procellarum"" o ""Defunctos ploro-nimbos fugo-festaque honoro"".

La sità de Eldoret la xe stà fondà e tel 1910 dove se catava la Fatoria 64, parché la xera a 64 milia da l’incrocio de Kibigori. I locali i ciamava el posto Sisibo. I fondatori i xera afrikaner dael Sudafrica e indiani che i xera vegnù su da Nakuru. El nome Eldoret el xe stà dà en tel 1912, e la ferovia par l’Uganda la xe rivà en tel 1924. El teren fertile el gha parmeso lo svilupo de l’agricoltura (fromenton, gran, piretro, patate, fonghi) e l’alevamento (produsion de late e formaio). Le industrie pi importanti le xe quele tesili e la produsion de cuerte de lana.

Ła se cata sora łe cołine a sud ovest de Imoła, a pochi chiłometri dała Via Emilia e ła xe distante 25 km da Bułogna e apena siè dała sità sforzesca. Ła xe da considerar uno dei pì carateristeghi borghi medievałi romagnoli, sia par ło stato de conservassion sia par el paexajo 'ntel quałe ła xe imersa.